1993D0590 — DA — 01.07.2000 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

KOMMISSIONENS BESLUTNING

af 5. november 1993

om Fællesskabets indkøb af mund- og klovesygeantigener som led i EF-foranstaltningen til beredskabslagre af mund- og klovesygevacciner

(93/590/EF)

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ( 1 ), senest ændret ved Kommissionens beslutning 93/439/EØF ( 2 ), særlig artikel 14, under henvisning til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner ( 3 ), særlig artikel 5 og 7, og ud fra følgende betragtninger: ud fra følgende betragtninger: I henhold til beslutning 91/666/EØF er indkøb af antigener et led i EF-foranstaltningen til oprettelse af EF-beredskabslagre af mund- og klovesygevacciner; Kommissionen har indhentet tilbud om levering af antigener; Kommissionen har gennemgået de indkomne bud ud fra nedenstående kriterier: — de tekniske krav i bilag II til beslutning 91/666/EØF og de øvrige kriterier, der omhandles i beslutningens artikel 5 — at nogle virksomheder ikke er i stand til at levere det komplette antal doser af nogle antigener — behovet for, at produktionsvirksomheden er fuldt ud i overensstemmelse med retningslinjerne for god fremstillingsmæssig praksis; Kommissionen har valgt Rhône-Mérieux til levering af 5 mio. doser af hver af undertyperne A5, A22, 01 europæisk stamme og 01 mellemøstlig stamme som det første skridt; der vil efter fornyet indhentning af tilbud blive truffet beslutning om de virksomheder, som skal levere de øvrige stammer i bilag I til beslutning 91/666/EØF; der bør fastsættes finansielle bestemmelser, så Kommissionen kan købe disse stammer hos Rhône-Mérieux; ifølge artikel 7 i beslutning 91/666/EØF skal der vedtages bestemmelser om fordelingen af antigenbeholdningerne mellem antigenbankerne som defineret i beslutningens artikel 3; hver stamme bør fordeles ligeligt mellem to banker; de stammer, der opbevare i hver bank, bør afhænge geografisk af det mest sandsynlige risikoområde; i henhold til artikel 40 i beslutning 90/424/EØF gælder kontrolforanstaltninger som fastsat i artikel 8 og 9 i Rådets forordning (EØF) nr. 729/70 af 21. april 1970 om finansieringen af den fælles landbrugspolitik ( 4 ); der bør desuden fastlægges nogle særbestemmelser; de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — VEDTAGET FØLGENDE BESLUTNING:

Artikel 1

1. EF indkøber 5 mio. doser af hver af nedenstående stammer af M&K-antigen:

— A5 europæisk

— A22 mellemøstlig

— 01 mellemøstlig

— 01 europæisk.

Omkostningerne må højst andrage 4,065 mio. ECU.

2. Det i stk. 1 nævnte antigen leveres af Rhône-Mérieux, Pirbright Laboratory, Ash Road, Surrey, United Kingdom.

Artikel 2

1. Kommissionen indgår med henblik på artikel 1 på De Europæiske Fællesskabers vegne en kontrakt med Rhône-Mérieux.

2. Generaldirektøren for Generaldirektoratet for Landbrug bemyndiges til at undertegne kontrakten på vegne af Kommissionen for De Europæiske Fællesskaber.

3. Betalingen til Rhône-Mérieux finder sted i overensstemmelse med betingelserne i den stk. 1 omhandlede kontrakt.

▼M2 —————

▼B

Artikel 4

Denne beslutning er rettet til medlemsstaterne.

( 1 ) EFT nr. L 224 af 18. 8. 1990, s. 19.

( 2 ) EFT nr. L 203 af 13. 8. 1993, s. 34.

( 3 ) EFT nr. L 368 af 31. 12. 1991, s. 21.

( 4 ) EFT nr. L 94 af 28. 4. 1970, s. 13.